Asenṭeḍ i d-yellan deg wungal Nayla d win n yesɛan azal d ameqqran acku iswi n umaru macci d tira n teqsit n Mehdi d Nayla, maca iswi-ines d win imallen ɣer usurdu anaẓuran. Tira n wungal Nayla ɣas akken d tifawtin,maca sɛant azal d ameqqran. Akken id as-yenna umedyaz Lewnis Ait Menguellet; mkulwa d acu id d-yessaweḍ, aẓru s uẓru nsedukel-it, s ṣṣur n lḥerma id d-nenneḍ ɣef sser-im a taqbaylit. Ula d Brahim Tazaɣart akka i d-yebna ungal-is:Yugem-d seg yal tala iwakken ad d-yesekfel amezruy n ugdud aqbayli, ad d-yesmekti daɣen yal agdud, iwakken ad d-yidir, ilaq ad d- yekkes zzerb i tmuɣl-is.